Բնականաբար, աչքի անցկացրինք նաև «Արթուր Սաֆարյան» օգտատիրոջ էջը, որպեսզի հասկանայինք, թե այդ ինչ «ֆրուկտ է» նա, որ ձեռնահասություն ունի ԿԳԲ-ի արխիվներին: Այնտեղ մեր ուշադրությունը գրավեց մի ծաղրանկար, ուր կատվի և մկան տեսքով պատկերված են, հավանաբար, ԱԱԾ պետ Վանեցյանը և Հովիկ Աբրահամյանը: Շատ խնդալու նկար է: Իսկ ամենախնդալուն էլ այն է, որ դա նրա էջի ամենալուրջ հրապարակումն է: Վերցնել ու անհայտ թեթևսոլիկի գրառումը հրապարակել սեփական կայքում, լավագույն որոշումը չէր, իհարկե, բայց, ինչպես ասում են, ամեն մեկն իր գործն անում է այնքանով, որքանով կարողանում է, այնքանով, որքանով դա կերակրում է իրեն: